Olen Anne Miettinen Australiasta, Tyynen Valtameren saarilta -
ja Filippiineiltä, missä on lähetyskenttäni.
Siellä olen harjoitusmaastoni tehnyt ja omat kokemukseni.
Haluaisin tällaisesta aiheesta puhua kuin salaliitosta -
uskonnollisuutta ja yliluonnollista vastaan.
Onhan kaikenlaisia salaliittoja, joista ihmiset ovat innostuneita, -
mutta uskon, että nyt on menossa sielunvihollisen salaliitto -
kaikkea sitä vastaan mikä elää ja appoisina aikoina on ollut, -
mutta nykyisin ei enää nähdä.
Ihmiset ei edes uskalla puhua yliluonnollisista kokemuksista.
Jumala on ollut aina sama. Hän on tänä päivänä sama -
ja Hän tulee aina olemaan sama. Joten puhu, jos olet parantunut.
Puhu ihmeistä.
Jumalan sana itse kehottaa, että puhukaa Minun suurista teoistani.
Koska silloin, kun niistä puhutaan, niitä alkaa tapahtua.
Sielunvihollinen haluaa vaientaa uskovan suun -
ja tehdä meistä tappavan tasaisia ihmisiä, joissa ei tapahdu mitään.
Älkää sitten ihmetelkö, jos nuorisonne menee maailmaan.
Huumeet antaa kummia kokemuksia, -
koska he eivät näe, että Jumala on elävä ja Jumala toimii.
Ota siis uskovan asiat todesta.
Eli ehkä olet lukenut ihmeistä vain joistain kaukaisista kirjoista.
On muuten kummallista, kun yrittää jotain vanhaa kirjaa etsiä, -
se ehkä löytyy divarista tai sitten ei ollenkaan.
Mutta teologisia ja järjenpäätelmäkirjoja on tukuttain.
Oikeastaan kustantamot ei uskalla painaa mitään yliluonnollista, -
mikä mieltä kohottaa!
Mulla on Australiassa aina kolme kirjaa meneillään.
Yks kertoo Jumalan pyhistä teoista, koska se kohottaa mun henkeäni.
Yks on sielunhoidollinen, koska sillä alueella joudun operoimaan.
Yksi on teologian kirja. Mutta jos lukisin vaan teologisia oppeja, -
mun henkeni alkais pikku hiljaa kutistumaan.
Jos jätät kaikki yliluonnolliset ihmeet elämästäsi pois, -
pikku hiljaa joudut erämaahan. Älä ihmettele omaa kuivuuttasi.
Se ei tapahdu hetkessä, vaan aivan kuin luisumalla yhä kuivempaan.
Ja sieltä onkin vaikeaa päästä sitten enää ylös.
Jumala on luonut meille tunteet, eikö niin?
Jos Hän ei olis niin tarkoittanut, emme pystyis itkemään tai nauramaan.
Ei meillä olis iloa. Joskus voi olla surullinen, joskus hapan.
Kaikki nämä variaatiot on luotu ihmiselle tarkoituksella.
On luotu myös Hengen hedelmien kasvu.
Eräs henkilö tuli rukousjonossa mun luokseni ja kysyin mitä hän haluaa.
"Minä haluan Hengen hedelmät täydellisenä." Mä ajattelin: "WAU."
Hengen hedelmiin kypsytään.
Monet haluavat kärsivällisyyttä. Jee. Pitkämielisyyttä. Okei.
Ja seuraavana päivänä valittavat, kun katto tippui päälle.
Niihin ei kasveta ilman testejä ja koetuksia.
Niissä sitä kärsivällisyyttä hiotaan. Se on kasvuprosessi.
Samoin uskon tekoihin kasvetaan, kun sulle tulee ongelmia -
ja tarvitset sitä uskoa ja yliluonnollisuutta, -
minkä Jumala on antanut meille avuksi ja neuvoksi.
Yleisseurakunnasta uskovilla on tullut tapa, hengellinen tapa.
Tiedän erään pastorin. Sillä ei oo merkitystä, se on ulkomainen.
Hän oli opettanut 30 vuotta, ettei yliluonnollisia asioita tapahdu.
Se oli muuten babtistikirkosta. Heillä on hirveen hyvä perusopetus.
Puhutaan Jeesuksen Kristuksen pelastuksesta ja niin päin pois.
Mutta Jumala sanoi hänelle: "Nyt riitti, Pyhä Henki on olemassa! -
Alat opettaa Pyhästä Hengestä tai sinun lampunjalkasi lyödään pois."
Hän alkoi tutkia Apostolien tekoja ja tuli vakuuttuneeksi:
"Joo, sittenkin, Pyhä Henki toimii tänä päivänä."
Niin hän alkoi opettaa seuraavana sunnuntaina seurakunnalleen: -
"Olen tullut toiseen tulokseen. On olemassa Pyhän Hengen kaste -
ja lahjat." Ja hän opetti näistä, ja mikä oli tulos?
Seurakuntaan jäi viisi ihmistä. Kaikki muut loukkaantuivat.
Ja näille viidellekin oli yks hailee kuka puhui ja mitä puhui.
He tulivat sinne tavan vuoksi.
Herra sanoi: "Sinun pitää järjestää herätyskokous."
Hän teki uskollisesti sen, minkä Herra oli hänelle antanut.
Hänellä ei ollut rahaa mainontaan, mutta Jumala hoiti sen.
Herätyskokoukseen tuli ihmeellisellä tavalla ihmisiä, -
ja kun ensimmäinen parantuminen tapahtui, -
puskaradio alkoi toimia.
Muutkin halusivat tulla parantumaan kaikista vaikeista sairauksistaan.
Lopulta ihmiset eivät mahtuneet sisään ja herätys levisi -
viereisiin kaupunkeihin.
Jumala on antanut Hengen lahjat avuksi sielujen houkutteluun -
Jeesuksen Kristuksen tuntemiseen.
Ei ne loppuneet apostolisena aikana, usko pois.
OK, kaikenlaisia ilmiöitä tapahtuu lihassa. Mitä se sinua liikuttaa?
Vaan ota sinä Pyhä Henki vastaan äläkä kuulu salaliittolaisiin, -
jotka ovat kaikkea sitä vastaan, kun vähänkin liikahtaa jossakin.
Kyllä sinun pitäs jo erottaa, mikä tulee Pyhästä Hengestä -
ja mikä ei.
Älä heti aloita arvostelemaan, että tämä ei ole sitä, tuo ei ole tätä.
Katso hedelmiä! Näet vasta jälkeenpäin herätyksen hedelmän.
Ihmeitä tapahtuu tänä päivänä. Parantumisia tapahtuu.
Minä olen itse siitä esimerkki.
Kerran joku sanoi, että sulla ei ole ollut koleraa.
-Kyllä, mulla on ollut sekin.
Sain sen kehitysmaista. Mitään ei jäänyt jäljelle, olen täysin terve.
Eli kysy vain, toimiiko Jumala vai ei, mitä ihmeellisimmissä asioissa.
Olen kokenut monenlaista. Muuten lähetystyö ei menis eteenpäin.
Vaikka harvemmin edes uskaltaa puhua yliluonnollisista asioista, -
totuus on, että nyt on meneillään kaikkea yliluonnollista vastaan -
sielunvihollisen organisoima salaliitto.
Älä ole sielunvihollisen vaan Jumalan puolella.
Silloin ne siunaukset saavuttavat sinut.
Emme voi sanoa, miten Jumala on suunnitellut herätyksen tulevan.
Mä en oo kyllä nähnyt hiljaista herätystä.
Olen elänyt muutamia läpi. Ne ovat tulleet ravistelemaan.
Se herättää. Se on kuin kukon laulu.
Ilman muuta sielunvihollinen hankkii heti agenttejansa -
pysäyttämään kaiken mikä liikkuu.
Ja kaiken, mitä Jumala haluaa tänne Suomen maahankin tuoda, -
se haluaa tuhota, -
jos joku vielä uskaltaa jotakin sanoa.
Kuinka ihanaa on Pyhän Hengen voitelu.
Kuinka suloisia morsiamen askeleet, kun ne sieltä vuorilta tulevat.
Sillä nyt on morsiamen puhdistamisen aika.
Ota vastaan, mitä Herra sinulle antaa. Tee korvat tarkemmiksi.
Tuntosarvet pitemmiksi. Ole Herran läsnäolossa.
Pyydä, että Hänen kirkkautensa ilmestyisi sinuun -
ja että se heijastuu ympäristöön.
Että ihmiset näkevät, että tuossa ihmisessä on jotakin erilaista.
Että kun ne tulevat läheisyyteesi, niitä itkettää.
Sillä itkukin on sallittua, eikö?
Naurat tai itket, Jumala on luonut meistä persoonallisuuksia.
Kukin reagoi persoonallisella tavallaan. Älä osoita sormella.
Kun Kristusta julistetaan, veren voima on suuri -
ja Herra toimii tänä päivänä ja toimii myös sinun asioissa.
Oi kiitos, Herra, ihmeellinen Jumala!
Mä ainakin haluan kulkea morsiussaatossa, -
Pyhän Hengen airueessa Herraa vastaan.
En jämähdä häähuoneeseen. Se tapahtuu hyvin pian.
Oi kiitos, Jeesus, -
kaikesta pitkämielisyydestäsi minua kohtaan ja myös sinua, katsoja.
Hänellä on se suunnitelma sinulle.
Voit sanoa, että 20 vuotta olen odottanut.
Oletko liikkunut nojatuolista mihinkään?
Oletko tullut nöyräksi? Sillä nöyryydellä meitä kasvatetaan.
Jeesus oli meille esimerkkinä.
Herra oli hiljainen ja nöyrä.
Se ei tarkoita, ettet saisi nauraa ja iloita, -
vaan ettet itsestäsi enää ajattele mitään.
Olet niin lähellä Herraa, että Hän on imeytynyt sinuun.
Ja te olette yhtä, Kristus ja sinä. Sillä hetkellä kun tulit uskoon, -
maailmankaikkeuden Jumala tuli asumaan sinuun.
Anna Hänen täyttää kokonaisuudessaan sinut niin, -
ettei Hän vain vieraile silloin tällöin luonasi, kun suuri hätä on.
Hän odottaa, että sinä lähestyisit Häntä. Avaisit silmäsi -
niin kuin Korkean Veisun morsian. Rakastuisit häneen uudelleen.
Eikö tää oo ihana kohta. Aamen!
Tekstitys: Johanna Holmström